***II MEĐUNARODNI KONGRES FIZIOTERAPEUTA BOSNE I HERCEGOVINE***

***Ilidža, Bosna i Hercegovina, Maj 12-15.2016. godine***

***TEMA: Uticaj rane rehabilitacije kod hemiplegičnih pacijenata nakon CVI ,praćena preko testova funkcionalne sposobnosti motorike i kognicije na oporavak pacijenata***

***AUTOR: doc.dr Gordan Bajić ;Panevropski univerzitet Apeiron –Fakultet zdravstvenih nauka Banja Luka***

***Adresa:Pere Kree 13 ,78000 Banja luka***

***Ustanova u kojoj je izvršena studija ;*** Klinika za rehabilitaciju,, Dr Miroslav Zotović“ u Beogradu

**Uvod**

Cerebrovaskularni insult kao neurološka bolest je veoma česta i prisutna kod odraslih osoba i zauzima treće mjesto po smrtnosti nakon kardioloških i malignih oboljenja. Kao oboljenje centralnog nervnog sistema pogađa ljude svih starosnih granica i veoma značajan broj ljudi u produktivnoj životnoj dobi. Sekvele su veoma izražene nakon cerebrovaskularnog insulta pa se pridaje velika važnost rehabilitaciji znajući da je invalidnost preživjelih pacijenta oko 50%. Rehabilitacija pacijenata sa cerebrovaskularnim insultom je dug i odgovoran proces i u potpunosti se rehabilitacijom ne mogu eliminisati sekvele ali se mogu svesti na minimum. Rehabilitacioni cilj ovih pacijenata je osposobljavanje u što većoj mjeri kako bi bili sposobni za svakodnevne aktivnosti dnevnog života, ali ne samo na motornom planu nego smanjenju sekvela koje su zahvatile kogniciju, psihičke promjene, pa i profesionalne i socijalne parametre koji mogu ometati svakodnevne profesionalne i dnevne aktivnosti života.

***Cilj rada***

Cilj rada je da se utvrdi značaj sveobuhvatnog rehabilitacionog tretmana hemiplegičnih pacijenata poslije CVI u zavisnosti od:

* patofiziološkog mehanizma CVI
* lokalizacije lezija u korteksu ili subkorteksu desne ili lijeve hemisfere velikog mozga
* pola
* pola i lokalizacije lezije u desnoj ili lijevoj hemisferi velikog mozga
* uloge rehabilitacije u akutnoj fazi CVI

Utvrditi da li postoji povezanost između parametara motornog, funkcionalnog i kognitivnog oporavka hemiplegičnih pacijenata po završenom rehabilitacionom tretmanu.

U radu je obuhvaćeno 80 pacijenata koji su obrađivani u Centru za rehabilitaciju dr Miroslav Zotović Beograd. U statističkoj obradi obuhvaćeno je 18 varijabli za svakog od 80 pacijenata uključujući veoma bitne testove Bartel, Mini Mental i Fim.

***Metod rada***

Cerebrovaskularni insult (CVI) je globalni poremećaj funkcije mozga vaskularnog porijekla, sa brzim kliničkim razvojem i simptomima koji traju 24 časa ili duže.

Pacijenti su bili pacijenti koji su, najčeće akutan period poslije moždanog udara proveli na neurološkim, neurohirurškim ili internističkim odjeljenjima gdje im je uspostavljena dijagnoza CVI, po kriterijumima Svjetske zdravstvene organizacije.

Parametri motornog, funkcionalnog i kognitivnog oporavka će biti procjenjivani po prijemu i završetku plana rehabilitacije.

U literaraturi postoje brojni testovi koji služe evaluaciju funkcionalnih, motoričkih i kognitivnih sposobnosti neuroloških pacijenata.

Opservirani su sledeći :

* Test motornog oštećenja FIM
* Test funkcionalne sposobnosti ili nesposobnosti-Bartel indeks
* Kognitivni test-Mini mental state

Detaljna analiza podataka biće obrađena primjenom parametarskih i neparametarskih statističkih metoda.

***Zaključak***

Korišćenje parametarskih metoda govori o bitnoj ulozi rane rehabilitacije na konačan oporavak pacijenata sa CVI, što će biti detaljno prikazano statističkom analizom opserviranih 80 pacijenata. Statističkom analizom dokazao sam da postoji statistički značajna razlika kod mjerenja Mini Mental Test-om prije terapije (prijem) i poslije terapije (otpust). (df=79, p<0, 05, t=-11, 915).Lokalizacija  oštećenja mozga na uzorku od 80 pacijenata na desnoj polovini mozga procentualno kod muškaraca 36, 25%, a kod žena13, 25%. Oštećenje lijeve polovine mozga  našli smo kod muškaraca 27, 50% a kod žena 22, 50%.

Na uzorku od 80 ispitanika može se zaključiti da se CVI javlja oko 65 godine života (M 62, 74 ; Ž 69, 93 ) p=0, 005. Svi pacijenti imali su funkcionalnu dijagnozu pod šifrom G811.

***Ključne riječi:***

***Cerebrovaskularni insult,FIM test,Barthel index,Mini mental state.***